
МИНИСТЕРСТВО НА ЗЕМЕДЕЛИЕТО И ХРАНИТЕ
Проект

Наредба за изменение и допълнение на Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“ – „е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент (обн., ДВ, 
бр. 92 от 2024 г.; изм., бр. 41 и 65 от 2026 г.)


§ 1. В чл. 5, ал. 3 думите „на прилагане на програмния период“ се заменят с „от периода по чл. 1, параграф 2 от Регламент (ЕС) 2021/2115“. 

§ 2. В чл. 11 се правят следните изменения и допълнения:
1. В ал. 5 думите „се произнася по“ се заменят с „разглежда“ и се създава изречение второ: „С издаването на акта по чл. 13, ал. 2 или чл. 14, ал. 1 съответният орган се произнася по възражението.“
2. Алинея 6, 7 и 8 се изменят така:
„(6) До изтичане на срока по ал. 5 Управляващият орган, съответно ДФЗ, за интервенциите, делегирани с договора по чл. 50, ал. 4 от ЗПЗП, и на база резултатите от разглеждане на възраженията публикува в СЕУ и на интернет страницата на Стратегическия план списък на всички заявления за подпомагане, класирани в низходящ ред по полученият брой точки по критериите за подбор. В списъка се отбелязват заявленията за подпомагане, за които е наличен 100 на сто разполагаем бюджет, определен в Условията за кандидатстване за съответния прием.
(7) Когато в списъка по ал. 6 попадат заявления, получили еднакъв общ брой точки, за тези заявления се извършва допълнително класиране в низходящ ред при условията, определени в документите по чл. 3, ал. 1 за съответните интервенции.
(8) Когато след класирането по ал. 7 има заявления, получили равен общ брой точки по критериите за подбор, се извършва класиране по реда на тяхното подаване.“
3. Алинея 9 и 10 се отменят.

§ 3. В чл. 12 се правят следните изменения и допълнения:
1. Създава се нова ал. 4:
„(4) В случаите, когато е извършена предварителна оценка по чл. 11, Управляващият орган, съответно ДФЗ, за интервенциите, делегирани с договора по чл. 50, ал. 4 от ЗПЗП, извършва проверките по ал. 1 и 2 на заявленията за подпомагане, включени в списъка по чл. 11, ал. 6 до 100 на сто от бюджета, определен в Условията за кандидатстване за съответния прием. Проверките по ал. 1 и 2 на заявленията за подпомагане над 100 на сто от бюджета, определен в Условията за кандидатстване за съответния прием, могат да се извършват по заявления за подпомагане само при наличието на освободен финансов ресурс по конкретния прием или в случаите на увеличаване на бюджета по приема до публикуване на списъците по ал. 10.“
2. В ал. 6, т. 1 се изменя така:
„1. са събрани данни и/или са представени документи, от които възниква съмнение за нередност, което налага извършването на допълнителни проверки от специализирано структурно звено към ДФЗ - за период не по-дълъг от три месеца;“
3. В ал. 10, т. 2-4 се изменят така:
„2. заявления, които не отговарят на условията за подпомагане;
3. заявления извън списъците по т. 1 и 2, за които не е наличен бюджет по съответния прием;
4. заявления за подпомагане, които са оттеглени след крайната дата на съответния прием. 

§ 4. В чл. 14, ал. 6 се изменя така:
„(6) С финансовите средства, неизползвани по реда на ал. 5:
1. се разглеждат и финансират заявления за подпомагане по чл. 12, ал. 4 изречение второ до достигане на бюджета, определен в условията за кандидатстване; за тях се извършват проверките по чл. 12, ал. 1, т. 1 – 3 и ал. 2 или
2. се финансират преминалите успешно проверките по чл. 12, ал. 1, т. 1 – 3 и ал. 2, които са класирани в низходящ ред, според броя на получените точки при спазване на реда по чл. 12, ал. 1, т. 3“.

§ 5. В чл. 17 се създава ал. 4:
„(4) Когато бенефициентът ще се възползва от възможността да подаде искане за целеви кредит към Държавен фонд „Земеделие“, съгласно условията по схемата за целеви кредит, той следва да отбележи това си намерение в искането за окончателно плащане.“

§ 6. В чл. 19 думите „от заклет преводач“ се заменят със „съгласно Правилника за легализациите, заверките и преводите на документи и други книжа, утвърден с Постановление № 184 на Министерския съвет от 1958 г. (обн., ДВ, бр. 73 от 1958 г.)“.

§ 7. В чл. 26 се създава ал. 5:
„(5) За интервенции II.Д.1. „Стартова помощ за установяване на млади земеделски стопани в селското стопанство“ и II.Д.3. „Стартова помощ за установяване на нови земеделски стопани в селското стопанство“, в документите по чл. 3, ал. 1 се посочват ограничения за възможността упълномощено лице да участва при извършване на проверката по ал. 1.“

§ 8. В чл. 28 се правят следните изменения и допълнения:
1. Създава се нова ал. 6:
„(6) Обезпечението не се освобождава до окончателното плащане по заявлението за подпомагане при кумулативно изпълнение на следните условия:
1. при подаване на искане за междинно плащане, при което бенефициентът е заявил да не му се приспада размера на авансовото плащане и
2. сборът от авансовото плащане и размерът на подлежащата на изплащане финансова помощ по подадено искане за междинно плащане не надхвърля 80 на сто от общата стойност на одобрената финансова помощ по проекта.“
2. Досегашната ал. 6 става ал. 7, и в нея думите „или окончателно“ се заличават.

§ 9. В чл. 29 се правят следните изменения и допълнения:
1. Досегашният текст става ал. 1;
[bookmark: _GoBack]2. Създава се ал. 2:
(2) В случаите по чл. 28, ал. 7 бенефициентът представя оригиналния екземпляр на приложеното обезпечение в областна дирекция на ДФЗ по чл. 44, ал. 1 от Устройствения правилник на Държавен фонд „Земеделие“ в срок до седем дни от получаване на уведомление от Държавен фонд „Земеделие“.

§ 10. В чл. 33 се създава ал. 3:
„(3) При подаване на искане за междинно плащане и в случай на получено авансово плащане, бенефициентът може да заяви да не се приспада размера на авансовото плащане, при спазване на условията на чл. 28, ал. 6, т. 2 и чл. 29, ал. 2.“

§ 11. В чл. 41 се правят следните изменения и допълнения:
1. В ал. 1 изречение второ се заличава.
2. В ал. 3 накрая се добавя „или да подпишат същия с квалифициран електронен подпис и изпратят чрез своя профил в СЕУ на ДФЗ“.

§ 12. В чл. 43, ал. 2 думите „левова равностойност на“ се заличават.

§ 13. В чл. 50, ал. 10 думите „левова равностойност на“ се заличават.

§ 14. Член 57 се отменя.

Заключителна разпоредба

§ 15. Наредбата влиза в сила от деня на обнародването ѝ в „Държавен вестник“.

